b'\n_START_ARTICLE_\nMuhammad Ali\n_START_SECTION_\nAnkstyvieji metai ir m\xc4\x97g\xc4\x97jo karjera\n_START_PARAGRAPH_\nCassius Marcellus Clay Jr. gim\xc4\x97 1942 m. sausio 17 d., did\xc5\xbeiausiame Kentukio valstijos mieste, Luisvilyje. Viresnysis i\xc5\xa1 dviej\xc5\xb3 s\xc5\xabn\xc5\xb3, buvo pavadintas savo t\xc4\x97vo garbei, o t\xc4\x97vas buvo pavadintas 19-iojo am\xc5\xbeiaus vergijos panaikinimo \xc5\xa1alininko garbei. Clay t\xc4\x97tis pie\xc5\xa1\xc4\x97 reklaminius skydus bei \xc5\xbeenklus, o mama buvo nam\xc5\xb3 \xc5\xa1eiminink\xc4\x97. _NEWLINE_Clay, b\xc5\xabnant 12-os met\xc5\xb3, buvo pavogtas dviratis. Apsia\xc5\xa1aroj\xc4\x99s berniukas at\xc4\x97jo pas tuometin\xc4\xaf policijos pareig\xc5\xabn\xc4\x85 bei bokso trener\xc4\xaf ir pasak\xc4\x97, kad i\xc5\xa1kar\xc5\xa1 kail\xc4\xaf vagi\xc5\xa1iui, jei tik j\xc4\xaf kada pamatys. Tada pareig\xc5\xabnas jam patar\xc4\x97, kad pirma reikt\xc5\xb3 i\xc5\xa1mokti boksuotis. _NEWLINE_Clay laim\xc4\x97jo 6-is Kentukio auksini\xc5\xb3 pir\xc5\xa1tini\xc5\xb3 titulus, 2 nacionalinius auksini\xc5\xb3 pir\xc5\xa1tini\xc5\xb3 titulus, m\xc4\x97g\xc4\x97j\xc5\xb3 atlet\xc5\xb3 s\xc4\x85jungos titul\xc4\x85 bei lengvosios bokso kategorijos aukso medal\xc4\xaf 1960 m. Romos Olimpin\xc4\x97se \xc5\xbeaidyn\xc4\x97se. Clay prie\xc5\xa1 tapdamas profesionaliu boksininku i\xc5\xa1kovojo 100-\xc4\x85 pergali\xc5\xb3 bei patyr\xc4\x97 5-is pralaim\xc4\x97jimus.\n_START_SECTION_\nAnkstyvoji karjera\n_START_PARAGRAPH_\nClay profesionalo debiutas \xc4\xafvyko 1960 m. spalio 29 d., kuomet po 6-i\xc5\xb3 raund\xc5\xb3 kovos \xc4\xafveik\xc4\x97 Tunney Hunsaker. Nuo tada iki 1963 m. pabaigos Clay i\xc5\xa1kovojo 19-\xc4\x85 pergali\xc5\xb3 i\xc5\xa1 eil\xc4\x97s, 15-\xc4\x85 i\xc5\xa1 j\xc5\xb3 nokautais. Vis d\xc4\x97lto Clay ankstyvoji karjera neapsiejo be i\xc5\xa1bandym\xc5\xb3. Kovojant prie\xc5\xa1 Sonny Banks bei Henry Cooper Clay patyr\xc4\x97 nokdaunus, ta\xc4\x8diau sugeb\xc4\x97jo atsigauti bei \xc4\xafveik\xc4\x97 abu var\xc5\xbeovus. Viena sunkiausi\xc5\xb3 Clay kov\xc5\xb3 ankstyvuoju jo karjeros laikotapriu vyko Niu Jorke "Madison Square Garden" arenoje prie\xc5\xa1 Doug Jones. Kova buvo apylig\xc4\x97, ta\xc4\x8diau teis\xc4\x97jai nusprend\xc4\x97 pergal\xc4\x99 skirti Clay. \xc5\xa0is sprendimas buvo palyd\xc4\x97tas arenos \xc5\xbei\xc5\xabrov\xc5\xb3 nepasitenkinimu bei \xc4\xafvairi\xc5\xb3 daikt\xc5\xb3 m\xc4\x97tymu i ring\xc4\x85. \xc5\xa0i\xc4\x85 kov\xc4\x85 steb\xc4\x97j\xc4\x99s tuometinis pasaulio sunkaus svorio \xc4\x8dempionas Sonny Liston parei\xc5\xa1k\xc4\x97, kad jeigu jis kovot\xc5\xb3 su Clay, tai b\xc5\xabt\xc5\xb3 pasodintas \xc4\xaf kal\xc4\x97jim\xc4\x85 u\xc5\xbe \xc5\xbemog\xc5\xbeudyst\xc4\x99. Ali kova prie\xc5\xa1 Doug Jones v\xc4\x97liau buvo pripa\xc5\xbeinta "Met\xc5\xb3 Kova".  _NEWLINE_Kiekvienoje i\xc5\xa1 \xc5\xa1i\xc5\xb3 kov\xc5\xb3 Clay menkino savo var\xc5\xbeovus bei gyr\xc4\x97se savo sugeb\xc4\x97jimais. Doug Jones jis vadino "bjauriu ma\xc5\xbeumi \xc5\xbemogumi", o Henry Cooper "benamiu". Jis veng\xc4\x97 kovoti su Alex Miteff Niu Jorke teigdamas, kad "Madison Square Garden" jam yra per ma\xc5\xbea. D\xc4\x97l savo \xc4\xaf\xc5\xbe\xc5\xablaus elgesio bei kontroversi\xc5\xa1kos asmenyb\xc4\x97s Clay buvo nem\xc4\x97gstamas tarp ra\xc5\xa1ytoj\xc5\xb3, buvusi\xc5\xb3 bokso \xc4\x8dempion\xc5\xb3 bei did\xc5\xbeiumos visuomen\xc4\x97s.  _NEWLINE_1960 m. paliko savo trener\xc4\xaf Archie Moore d\xc4\x97l, to kad \xc5\xa1is liep\xc4\x97 daryti nam\xc5\xb3 ruo\xc5\xa1os darbus, tokius kaip ind\xc5\xb3 plovimas. Jis pasamd\xc4\x97 Angelo Dundee, kur\xc4\xaf pa\xc5\xbeinojo i\xc5\xa1 savo m\xc4\x97g\xc4\x97jo karjeros. Pana\xc5\xa1iu laiku jis steng\xc4\x97si \xc4\xafkalb\xc4\x97ti savo dievait\xc4\xaf Sugar Ray Robertson b\xc5\xabti jo treneriu, ta\xc4\x8diau \xc5\xa1is pasiulym\xc4\x85 atmet\xc4\x97.\n_START_SECTION_\nSunkiasvori\xc5\xb3 \xc4\x8dempionas\n_START_PARAGRAPH_\n1963 m. pabaigoje Clay tapo pagrindiniu Sonny Liston var\xc5\xbeovu d\xc4\x97l sunkiasvori\xc5\xb3 titulo. Kova buvo surengta 1964 m. vasario 25 d. dien\xc4\x85 Majamyje. Liston pasi\xc5\xbeym\xc4\x97jo kaip bauginanti asmenyb\xc4\x97, dominuojanti ringe, kriminaline praeitimi bei ry\xc5\xa1iais su mafija. Remiantis ne\xc4\xaftikinamomis Clay kovomis prie\xc5\xa1 Doug Jones ir Henry Cooper bei Sonny Liston dominuojan\xc4\x8diu pasirodymu prie\xc5\xa1 Floyd Patterson, Clay \xc5\xa1ansai laim\xc4\x97ti buvo vertinami 7 prie\xc5\xa1 1. Nepaisant to, Clay ty\xc4\x8diojosi i\xc5\xa1 Liston vadindamas j\xc4\xaf "didele bjauria me\xc5\xa1ka", jis teig\xc4\x97, kad Liston "netgi smirda kaip me\xc5\xa1ka, kuomet j\xc4\xaf nugal\xc4\x97siu, padovanosiu zoologijos sodui". Clay parei\xc5\xa1k\xc4\x97, kad jis "skrajos kaip drugelis ir gels kaip bit\xc4\x97, tavo sm\xc5\xabgiai negali pataikyti ten, kur akys nemato". Prie\xc5\xa1 kov\xc4\x85 Clay oficial\xc5\xb3 sv\xc4\x97rim\xc4\x85si pavert\xc4\x97 tikru cirku. Jis prognozavo, kad \xc5\xa1iandien "ka\xc5\xbekas, \xc5\xa1alia ringo mirs i\xc5\xa1 \xc5\xa1oko", kuomet jis nugal\xc4\x97s Liston. Nieko pana\xc5\xa1aus prie\xc5\xa1 tai bokso istorijoje n\xc4\x97ra \xc4\xafvyk\xc4\x99. Clay pulsas prie\xc5\xa1 kov\xc4\x85 buvo 120, nors \xc4\xafprastas jam yra 54. Dauguma man\xc4\x97, kad tok\xc4\xaf Clay elges\xc4\xaf i\xc5\xa1\xc5\xa1auke begalin\xc4\x97 jo baim\xc4\x97. Kai kurie mane, kad jis i\xc5\xa1vis neatvyks \xc4\xaf kov\xc4\x85. _NEWLINE_Bokso kov\xc4\x85 Liston prad\xc4\x97jo aktyviai, siekdamas nukautuoti Liston jau 1-ajame raunde. Ta\xc4\x8diau Clay d\xc4\x97ka savo ne\xc4\xaftik\xc4\x97tino greitumo bei mobilumo privert\xc4\x97 \xc4\x8dempion\xc4\x85 nepataikyti bei jaustis nepatogiai. Pirm\xc4\x85 raund\xc4\x85, vis\xc5\xb3 nuostabai, Clay u\xc5\xbebaig\xc4\x97 sm\xc5\xabgiu lavina. Liston kov\xc4\x97si geriau 2-ajame raunde, ta\xc4\x8diau 3-ajame po Clay sm\xc5\xabgi\xc5\xb3 kombinacijos sulinko Liston keliai bei buvo prakirsta akis, pirmas kartas jo karjeroje. Clay 4-ajame raunde nesikov\xc4\x97 agresyviai, ta\xc4\x8diau nuskamb\xc4\x97jus gongui, jis pasake treneriui, jog ka\xc5\xbekas atsitiko jo akiai ir jis negali ai\xc5\xa1kiai matyti. (Po to buvo spekuliacij\xc5\xb3, kad Listono komanda ty\xc4\x8dia u\xc5\xbetepdavo tepalo ant Liston pir\xc5\xa1tini\xc5\xb3, nuo kurio buvo pa\xc5\xbeeid\xc5\xbeiamos jo var\xc5\xbeov\xc5\xb3 akys)_NEWLINE_Nepaisant Liston bandym\xc5\xb3 nokautuoti pusiau akl\xc4\x85 Clay, Clay sugeb\xc4\x97jo i\xc5\xa1gyventi 5-\xc4\x85j\xc4\xaf raund\xc4\x85 iki kol prakaitas bei a\xc5\xa1aros pa\xc5\xa1alino tepal\xc4\x85 i\xc5\xa1 aki\xc5\xb3. Jis dominavo 6-ajame raunde, o nuskamb\xc4\x97jus gongui \xc4\xaf 7-\xc4\x85j\xc4\xaf raunda Liston nereagavo ir toliau s\xc4\x97d\xc4\x97jo ant k\xc4\x97d\xc4\x97s savajame kampe. Laim\xc4\x97tojas, techniniu nokautu, buvo pripa\xc5\xbeintas Clay. Po to Liston parei\xc5\xa1k\xc4\x97, kad pralaim\xc4\x97jimo prie\xc5\xbeastis buvo jo peties trauma. I\xc5\xa1kart po pergal\xc4\x97s Clay nub\xc4\x97go prie ringo kampo bei rodydamas \xc4\xaf \xc5\xbeurnalistus, \xc5\xa1auk\xc4\x97 "valgykite savo \xc5\xbeod\xc5\xbeius!". Po to, per interviu ringe jis sak\xc4\x97 "a\xc5\xa1 \xc5\xa1okiravau vis\xc4\x85 pasaul\xc4\xaf!", "a\xc5\xa1 kalbuosi su Dievu kiekvien\xc4\x85 dien\xc4\x85", "a\xc5\xa1 esu pats geriausias!". _NEWLINE_Po \xc5\xa1ios pergal\xc4\x97s Clay tapo jauniausiu vis\xc5\xb3 laik\xc5\xb3 sunkiasvori\xc5\xb3 \xc4\x8dempionu, t\xc4\x85 padarydamas 22-\xc5\xb3j\xc5\xb3 met\xc5\xb3. 1986 m. Mike Tyson pagerino \xc5\xa1\xc4\xaf rekord\xc4\x85, tapdamas \xc4\x8dempionu 20-ies met\xc5\xb3.   _NEWLINE_I\xc5\xa1kart po kovos Cassius Marcellus Clay pasikeit\xc4\x97 vard\xc4\x85 \xc4\xaf Muhammad Ali bei tapo musulmonu. Buvo sutarta d\xc4\x97l 2-os kovos su Liston, ta\xc4\x8diau likus 3-im dienom iki jos, Ali buvo diagnozuota stuburo i\xc5\xa1var\xc5\xbea. Kova buvo nukelta 6-iems m\xc4\x97nesiams. \xc4\xaepus\xc4\x97jus 1-am raundui Liston krito nuo Ali sm\xc5\xabgio, v\xc4\x97liau pavadintu "\xc5\xa1m\xc4\x97klos sm\xc5\xabgiu", nes niekas jo nemat\xc4\x97. Ali atsisak\xc4\x97 gr\xc4\xaf\xc5\xbeti \xc4\xaf neutral\xc5\xb3 kamp\xc4\x85, taigi teis\xc4\x97jas neprad\xc4\x97jo skai\xc4\x8diuoti iki 10-ies. Liston, pragul\xc4\x97j\xc4\x99s ant ringo apie 20 sekund\xc5\xbei\xc5\xb3 atsistojo ir kova t\xc4\x99s\xc4\x97si, ta\xc4\x8diau teis\xc4\x97jas apsigalvojo, sustabd\xc4\x97 kov\xc4\x85 bei paskelb\xc4\x97 Ali laim\xc4\x97toju. Visa kova t\xc4\x99s\xc4\x97si ma\xc5\xbeiau nei 2 minutes.  _NEWLINE_Gandai pasklido i\xc5\xa1kart po kovos ir jie t\xc4\x99siasi ir \xc5\xa1iandien, jog Sonny Liston suvaidino nokaut\xc4\x85 bei krito ty\xc4\x8dia. Buvo kalbama, kad jam grasino musulmonai ir kad Liston pastat\xc4\x97 prie\xc5\xa1 save, tam, kad gal\xc4\x97t\xc5\xb3 sumok\xc4\x97ti skolas. V\xc4\x97liau atsirad\xc4\x99 sul\xc4\x97tinto vaizdo pakartojimai parod\xc4\x97, kad Ali pataik\xc4\x97 \xc4\xaf Liston, ta\xc4\x8diau vistiek abejojama ar toks sm\xc5\xabgis gal\xc4\x97jo patiesti boksinink\xc4\x85 ant grind\xc5\xb3.  _NEWLINE_2-asis Ali titulo gynimas \xc4\xafvyko prie\xc5\xa1 Floyd Patterson, buvus\xc4\xaf sunkiasvori\xc5\xb3 \xc4\x8dempion\xc4\x85, kuris 2 kart pralaim\xc4\x97jo Listonui 1-ajame raunde patirdamas nokaut\xc4\x85. Patterson nem\xc4\x97go Ali bei negerb\xc4\x97 jo religini\xc5\xb3 \xc4\xafsitikinim\xc5\xb3. Ali vadino Patterson\'\xc4\x85 "balt\xc5\xb3j\xc5\xb3 \xc4\x8dempionu", pravard\xc5\xbeiavo triu\xc5\xa1iu. Prasid\xc4\x97jus kovai atrod\xc4\x97, kad Ali \xc5\xbeaid\xc5\xbeia su Patterson. Pavyzd\xc5\xbeiui, 1-ajame raunde n\xc4\x97 karto nesmugiavo, o pats lengvai i\xc5\xa1vengdavo vis\xc5\xb3 Patterson sm\xc5\xabgi\xc5\xb3. Kai kurie mane, jog Ali ty\xc4\x8dia prailgino kov\xc4\x85 nor\xc4\x97damas maksimaliai nubausti Patterson. Ali laim\xc4\x97jo po 12-os raund\xc5\xb3 kovos techniniu nokautu. Toks Ali ty\xc4\x8diojimasis v\xc4\x97liau buvo smarkiai pasmerktas sporto \xc5\xbeiniasklaidos.   _NEWLINE_Ali ir tuometinis WBA sunkaus svorio kategorijos \xc4\x8dempionas Ernie Terrell (WBA viena i\xc5\xa1 dviej\xc5\xb3 bokso asociacij\xc5\xb3, kurios titulas i\xc5\xa1 Ali buvo atimtas) susitar\xc4\x97 d\xc4\x97l kovos 1966 m. kovo 14 d., ta\xc4\x8diau vasario m\xc4\x97nes\xc4\xaf Ali buvo pripa\xc5\xbeintas tinkamu karo tarnybai. Ali parei\xc5\xa1k\xc4\x97, kad jei j\xc4\xaf pakvies nevyks \xc4\xaf kar\xc4\x85 "a\xc5\xa1 neturiu nieko prie\xc5\xa1 vietnamie\xc4\x8dius. N\xc4\x97 vienas vietnamietis man\xc4\x99s n\xc4\x97ra \xc4\xaf\xc5\xbeeid\xc4\x99s d\xc4\x97l mano odos spalvos". D\xc4\x97l \xc5\xbeiniasklaidos bei visuomen\xc4\x97s nepasitenkinimo \xc4\xaf tok\xc4\xaf Ali po\xc5\xbei\xc5\xabr\xc4\xaf, bokso komisija neleido rengti kovos.   _NEWLINE_Nepaisaint to, Ali keliavo \xc4\xaf Europ\xc4\x85 bei Anglij\xc4\x85, kur laim\xc4\x97jo kovas prie\xc5\xa1 George Chuvalo,\xc2\xa0Henry Cooper,\xc2\xa0Brian London ir Karl Mildenberger.  _NEWLINE_Ali gr\xc4\xaf\xc5\xbeo \xc4\xaf JAV kovai su Cleveland Williams Hiustono astrodome 1966 m. lapkri\xc4\x8dio 14 d.. Remiantis Sports Illustrated \xc5\xbeurnalu kova pritrauk\xc4\x97 tuomet rekordin\xc4\x99 35,460 \xc5\xbemoni\xc5\xb3 mini\xc4\x85. Williams savo laiku buvo priskiriamias prie stipriasi\xc5\xb3 sm\xc5\xabgiuotoj\xc5\xb3, ta\xc4\x8diau 1964 m. po susi\xc5\xa1audymo jam buvo pa\xc5\xa1alintas inkstas bei 3 metrus plonosios \xc5\xbearnos. Ali visi\xc5\xa1kai dominavo prie\xc5\xa1 Williams \xc4\xafveikdamas j\xc4\xaf 3-ajame raunde techniniu nokautu. Kai kurie mano, kad tai buvo geriausia Ali kova per visa jo karjer\xc4\x85.   _NEWLINE_Ali ir Ernie Terrell susitiko Hiustone 1967 m. vasario 6 d. Terrell buvo laikomas rim\xc4\x8diausiu Ali \xc4\xaf\xc5\xa1\xc5\xa1\xc5\xabkiu nuo pat jo kovos su Liston. Terrell buvo nenugal\xc4\x97tas 5-ius metus, \xc4\xafveik\xc4\x99s daug stipri\xc5\xb3 prie\xc5\xa1inink\xc5\xb3. Jis buvo didelis, stiprus, tur\xc4\x97jo ilgesnes rankas u\xc5\xbe Ali. Art\xc4\x97jant kovai, Terrellas vadino Ali juo senuoju vardu "Clay" (kas labai nepatiko Ali, nes jis teig\xc4\x97, kad Clay yra vergo vardas). Prie\xc5\xa1 kov\xc4\x85 boksininkai vos nesusimu\xc5\xa1\xc4\x97 per interviu. Ali buvo \xc4\xafsiut\xc4\x99s bei teig\xc4\x97, kad "nori kankinti Terrell\'\xc4\x85", "\xc5\xa1varus nokautas b\xc5\xabt\xc5\xb3 jam per gerai". Ali su Terellu kovojo labai \xc4\xaftemptai, ta\xc4\x8diau Ali buvo prana\xc5\xa1esnis. Terrell 7-ajame raunde buvo kruvinas, beveik patyr\xc4\x97 nokaut\xc4\x85. Ali nesugeb\xc4\x97jo nokautuoti Terrell\'o, ta\xc4\x8diau teis\xc4\x97j\xc5\xb3 sprendimu laim\xc4\x97jo kov\xc4\x85. Terrell parei\xc5\xa1k\xc4\x97, kad Ali kovos prad\xc5\xbeioje s\xc4\x85moningai su\xc5\xbealojo jo ak\xc4\xaf su nyk\xc5\xa1\xc4\x8diu taip priversdamas Terrel\'\xc4\x85 kovoti su viena akimi. D\xc4\x97l Ali ai\xc5\xa1kaus tikslo praailginti kov\xc4\x85 tam, kad padaryt\xc5\xb3 kuo daugiau \xc5\xbealos Terrell\'ui, kritikai pavadino \xc5\xa1i\xc4\x85 kov\xc4\x85 viena \xc5\xa1lyk\xc5\xa1\xc4\x8diausi\xc5\xb3. Tex Maule, Sports Illustrated ra\xc5\xa1ytojas v\xc4\x97liau ra\xc5\xa1\xc4\x97, kad tai "buvo puikus bokso \xc4\xafg\xc5\xabd\xc5\xbei\xc5\xb3 bei barbari\xc5\xa1ko \xc5\xbeiaurumo pavydys". Ali neig\xc4\x97, kad jis ty\xc4\x8dia steng\xc4\x97si pakenkti Terrell\'ui.   _NEWLINE_Po Ali titulo gynimo prie\xc5\xa1 Zora Folley kovo 22 d., titulas bei boksininko licenzija buvo atimti d\xc4\x97l Ali atsisakymo stoti \xc4\xaf armij\xc4\x85. Jis buvo nuteistas bir\xc5\xbeelio 20 d. prisiekusi\xc5\xb3j\xc5\xb3, i\xc5\xa1 kuri\xc5\xb3 visi buvo baltieji. Nuosprendis buvo 5 metai kal\xc4\x97jimo bei 10 000$ bauda u\xc5\xbe karo tarnybos vengim\xc4\x85. Ali apeliavo \xc5\xa1\xc4\xaf sprendim\xc4\x85 bei i\xc5\xa1veng\xc4\x97 \xc4\xafkalinimo.\n_START_SECTION_\nPriverstinis pasitraukimas i\xc5\xa1 bokso ir sugr\xc4\xaf\xc5\xbeimas\n_START_PARAGRAPH_\nAli atsisake kariauti vie\xc5\xa1ai sakydamas, jog "joks vietnamietis n\xc4\x97ra pavadin\xc4\x99s man\xc4\x99s negru". I\xc5\xa1 Ali sistemi\xc5\xa1kai kiekvienoje valstijoje atimin\xc4\x97jo boksininko licenzij\xc4\x85 bei pas\xc4\x85. D\xc4\x97l to jis nekovojo nuo 1967 m. kovo iki 1970 m. spalio. Nuo 25-i\xc5\xb3 iki beveik 29-i\xc5\xb3 met\xc5\xb3 am\xc5\xbeiaus. Per visus \xc5\xa1iuos metus jo byla keliavo iki Auk\xc5\xa1\xc4\x8diausiojo Teismo, kol 1971 m. JAV Auk\xc5\xa1\xc4\x8diausiasis Teismas panaikino jam kaltinimus. _NEWLINE_Ali nesiboksuojant JAV prad\xc4\x97jo augti pasiprie\xc5\xa1inimas Vietnamo karui ir Ali sulauke vis daugiau simpatij\xc5\xb3 d\xc4\x97l savo prie\xc5\xa1i\xc5\xa1ko po\xc5\xbeiurio \xc4\xaf kar\xc4\x85. Jis keliavo po \xc5\xa1alies koled\xc5\xbeus kritikuodamas kar\xc4\x85, gindamas afroamerikie\xc4\x8diu i\xc5\xa1didum\xc4\x85 bei pasisakydamas u\xc5\xbe rasin\xc4\x99 lygyb\xc4\x99._NEWLINE_1970 m. rugpj\xc5\xab\xc4\x8dio 12 d. d\xc4\x97ka valstijos senatoriaus Leroy R. Johnson Ali buvo suteikta licenzija boksuotis Atlantos mieste nepaisant to, kad Ali byla vis dar buvo teisme. Ali pirmoji kova po sugr\xc4\xaf\xc5\xbeimo \xc4\xafvyko prie\xc5\xa1 Jerry Quarry spalio 12 d. Ali laim\xc4\x97jo po 3-j\xc5\xb3 raund\xc5\xb3, d\xc4\x97l Quarry prakirtimo po akimi. _NEWLINE_Pergal\xc4\x97 federaliniame teisme l\xc4\x97m\xc4\x97, kad Niu Jorko valstija taip pat gr\xc4\x85\xc5\xbeino Ali boksininko licenzij\xc4\x85. Jis kovojo prie\xc5\xa1 Oscar Bonavena "Madison Square Garden" arenoje. Ali laim\xc4\x97jo techniniu nokautu 15-ajame raunde. \xc5\xa0i pergal\xc4\x97 l\xc4\x97m\xc4\x97, jog Ali tapo pagrindiniu kandidatu kovai d\xc4\x97l sunkiasvori\xc5\xb3 titulo prie\xc5\xa1 Joe Frazier. _NEWLINE_Ali ir Frazier kova surengta 1971 m. kovo 8 d. buvo pavadinta "am\xc5\xbeiaus dvikova" d\xc4\x97l mil\xc5\xbeini\xc5\xa1ko susidom\xc4\x97jimo, kadangi abu boksininkai per savo karjer\xc4\x85 nebuvo patyr\xc4\x99 pralaim\xc4\x97jimo skonio. Tiek vienas, tiek kitas teig\xc4\x97, kad yra \xc4\x8dempionas. Kova buvo transliuojama 35-iose skirtingose \xc5\xa1alyse, o kovos reng\xc4\x97jai \xc4\xaf aren\xc4\x85 \xc4\xafleido net 760 \xc5\xbeiniasklaidos atstovus. _NEWLINE_Ali savo var\xc5\xbeov\xc4\x85 vadino "buku balt\xc5\xb3j\xc5\xb3 \xc4\xafrankiu", teig\xc4\x97, kad Frazier "yra per bjaurus ir durnas, kad b\xc5\xabt\xc5\xb3 \xc4\x8dempionu". Jis teig\xc4\x97, kad vieninteliai \xc5\xbemon\xc4\x97s palaik\xc4\x99 Frazier buvo "balti kostiumuoti \xc5\xbemon\xc4\x97s, Alabamos \xc5\xa1erifai bei Ku Kluks Klano nariai". _NEWLINE_Kova prasid\xc4\x97jo apyligiai, ta\xc4\x8diau Ali praleido daugiau Frazier sm\xc5\xabgi\xc5\xb3 negu betkada anks\xc4\x8diau savo karjeroje. Ali smaginosi su publika, kai praleisdav\xc4\x99s sm\xc5\xabg\xc4\xaf kratydavo galv\xc4\x85, sakydamas, kad jam tai nedaro jokios \xc5\xbealos. Ali v\xc4\x97lesniuosiuose raunduose prad\xc4\x97jo naudoti iki \xc5\xa1iol nematyt\xc4\x85 taktik\xc4\x85. Atsir\xc4\x97m\xc4\x99s \xc4\xaf ringo virves ir u\xc5\xbesideng\xc4\x99s veid\xc4\x85 ir korpus\xc4\x85 stojo \xc4\xaf gynybin\xc4\x99 pozicij\xc4\x85 taip siekdamas i\xc5\xa1varginti prie\xc5\xa1inink\xc4\x85. \xc5\xa0i taktika nepasiteisino, kadangi paskutiniajame raunde Frazier galingu sm\xc5\xabgiu kaire paties\xc4\x97 Ali ant \xc5\xbeem\xc4\x97s. Ali atsistojo po 3-j\xc5\xb3 sekund\xc5\xbei\xc5\xb3, ta\xc4\x8diau kov\xc4\x85, teis\xc4\x97j\xc5\xb3 sprendimu laim\xc4\x97jo Joe Frazier. Tai buvo pirmasis 1-as Ali pralaim\xc4\x97jimas profesionalaus boksininko karjeroje. _NEWLINE_Po pralaim\xc4\x97jimo Ali kovojo prie\xc5\xa1 Jerry Quarry, Floyd Patterson ir Bob Foster, i\xc5\xa1 viso per metus laim\xc4\x97damas visas 6-ias kovas. Ali patyr\xc4\x97 2-\xc4\x85 karjeros pralaim\xc4\x97jim\xc4\x85 prie\xc5\xa1 Ken Norton, kuris sulau\xc5\xbe\xc4\x97 Ali \xc5\xbeandikaul\xc4\xaf kovos prad\xc5\xbeioje. Antrojoje kovoje prie\xc5\xa1 Norton, kuri\xc4\x85 Ali laim\xc4\x97jo sek\xc4\x97 revan\xc5\xa1as prie\xc5\xa1 Frazier, kuris prie\xc5\xa1 tai prie\xc5\xa1 tai pralaim\xc4\x97jo \xc4\x8dempiono dir\xc5\xbe\xc4\x85 prie\xc5\xa1 George Foreman. _NEWLINE_Ali dominavo pirmuosiuose raunduose, ypa\xc4\x8d 2-ojo pabaigoje, kuomet po Ali m\xc5\xabgi\xc5\xb3 lavinos Frazier prad\xc4\x97jo svirduliuoti, ta\xc4\x8diau buvo i\xc5\xa1gelb\xc4\x97tas d\xc4\x97l teis\xc4\x97jo klaidos, kuriam pasigirdo gongas ir \xc5\xa1is i\xc5\xa1skyr\xc4\x97 boksininkus bei dav\xc4\x97 laiko Frazier atsigauti. Tolesniuosiuse raunduose vyko \xc4\xaftempta kova. Iniciatyv\xc4\x85 pasikeisdami perimdavo tai vienas, tai kitas boksininkas. Ta\xc4\x8diau Ali sugeb\xc4\x97jo i\xc5\xa1vengti daugum\xc4\x85 Frazier sm\xc5\xabgi\xc5\xb3, o kai b\xc5\xabdavo u\xc5\xbespaustas \xc4\xaf ringo kamp\xc4\x85 apsikabindavo var\xc5\xbeov\xc4\x85, d\xc4\x97l ko po kovos buvo kritikuojamas Frazier\'io komandos. Ali, teis\xc4\x97j\xc5\xb3 sprendimu, laim\xc4\x97jo.\n_START_SECTION_\nSunkiasvori\xc5\xb3 \xc4\x8dempionas ll\n_START_PARAGRAPH_\nPo pergal\xc4\x97s buvo surengta kova prie\xc5\xa1 tuometin\xc4\xaf \xc4\x8dempion\xc4\x85 George Foreman. Ji tur\xc4\x97jo vykti 1974 m. spalio 30 d. Kin\xc5\xa1asos mieste Kongo Demokratin\xc4\x97je Respublikoje. Foreman buvo laikomas vienu stipriausiu sm\xc5\xabgiuotoj\xc5\xb3 per vis\xc4\x85 bokso istorij\xc4\x85. Bokso analitikai pa\xc5\xbeym\xc4\x97jo, jog Joe Frazier bei Ken Norton, kurie kovojo su Ali 4-is kartus, bei 2 kartus laim\xc4\x97jo, prie\xc5\xa1 Foreman krito 2-uose raunduose patirdami nokautus. Ali buvo 32 m., nebe toks greitas bei vikrus, kaip prie\xc5\xa1 10 m. Foreman, 26m.,  buvo bauginantis, trai\xc5\xa1kantis betkokius var\xc5\xbeovus, atrod\xc4\x97 ne\xc4\xafveikiamas. Visi, bent kiek besidomintys boksu, netik\xc4\x97jo, kad Ali turi \xc5\xa1ans\xc5\xb3 laim\xc4\x97ti.  _NEWLINE_Nepaisant to, Ali kaip visada prie\xc5\xa1 kov\xc4\x85 buvo spalvinga asmenyb\xc4\x97, pasitikinti savo j\xc4\x97gomis. Per interviu jis teig\xc4\x97 "jei manai, kad pasaulis nustebo, kai Richard Nixon atsistatydino i\xc5\xa1 prezidento pareig\xc5\xb3, tai palauk kol i\xc5\xa1kar\xc5\xa1iu Foreman kail\xc4\xaf". Spaudai Ali sak\xc4\x97 "d\xc4\x97l \xc5\xa1ios kovos a\xc5\xa1 i\xc5\xa1band\xc5\xbeiau nauj\xc5\xb3 dalyk\xc5\xb3. A\xc5\xa1 gr\xc5\xabmiausi su aligatorimiu; koviausi su banginiu; surakinau \xc5\xbeaib\xc4\x85; \xc4\xafme\xc4\x8diau perkun\xc4\x85 \xc4\xaf kal\xc4\x97jim\xc4\x85; vos prie\xc5\xa1 savait\xc4\x99 a\xc5\xa1 u\xc5\xbemu\xc5\xa1iau uol\xc4\x85; sutrai\xc5\xa1kiau akmen\xc4\xaf; su\xc5\xbeeid\xc5\xbeiau plyt\xc4\x85; a\xc5\xa1 tok\xc5\xa1 niek\xc5\xa1i\xc5\xa1kas, kad priver\xc4\x8diau vaist\xc4\x85 sirgti". Ali buvo labai populiarus Konge, kur tik jis eidavo, vietiniai skanduodavo "Ali, nu\xc5\xbeudyk j\xc4\xaf (Foreman\xc4\x85)". _NEWLINE_Ali aktyviai prad\xc4\x97jo kov\xc4\x85 daug jud\xc4\x97damas bei taikliai sm\xc5\xabgiuodamas prie\xc5\xa1ininkui \xc4\xaf galv\xc4\x85. Tada, nuo 2-ojo raundo, Ali treneri\xc5\xb3 siaubui buvo u\xc5\xbespeistas \xc4\xaf ringo kamp\xc4\x85. Foreman nesustodamas sm\xc5\xabgiavo \xc4\xaf prie\xc5\xa1inink\xc4\x85, o Ali prakti\xc5\xa1kai vis\xc4\x85 laik\xc4\x85 gyn\xc4\x97si, tik retkar\xc4\x8diai kontraatakuodamas. Tarpuose tarp Foreman sm\xc5\xabgi\xc5\xb3 Ali su\xc5\xa1ukdavo "ar tai viskas k\xc4\x85 sugebi? Man sak\xc4\x97, kad tu gali geriau". Tai buvo pasirinkta Ali taktika, kuria jis siek\xc4\x97, kad Foreman i\xc5\xa1eikvot\xc5\xb3 vis\xc4\x85 savo energij\xc4\x85 sm\xc5\xabgiais, kurie nepadar\xc4\x97 labai daug \xc5\xbealos Ali, nes \xc5\xa1is vis\xc4\x85 laik\xc4\x85 buvo atsir\xc4\x97m\xc4\x99s \xc4\xaf ringo virves bei deng\xc4\x97 veid\xc4\x85 pir\xc5\xa1tin\xc4\x97mis. D\xc4\x97l tokio Ali pasyvumo bei agresyvumo nerodymo, kai kurie man\xc4\x97, kad kova yra sure\xc5\xbeisuota. Foreman, \xc4\xafsiut\xc4\x99s, kad nepvyksta nokautuoti Ali, prad\xc4\x97jo padrikai sm\xc5\xabgiuoti, ta\xc4\x8diau sm\xc5\xabgiai nepasiekdavo tikslo. \xc4\xaepus\xc4\x97jus kovai ir atsiradus Foreman nuovargio po\xc5\xbeymiams, Ali prad\xc4\x97jo da\xc5\xbeniau kontraatakuoti ir jo sm\xc5\xabgiai, skirtingai nei Foreman, pasiekdavo tiksl\xc4\x85, kas \xc4\xafalektrino susirinkusius \xc5\xbei\xc5\xabrovus. 8-ajame raunde, po galingos Ali sm\xc5\xabgiu kombinacijos paties\xc4\x97 Foreman ant grind\xc5\xb3. Nepaisant vis\xc5\xb3 prognozi\xc5\xb3 ir kilus did\xc5\xbeiuliam triuk\xc5\xa1mui Foreman nesugeb\xc4\x97jo atsistoti ir taip Ali susigr\xc4\x85\xc5\xbeino \xc4\x8dempiono titul\xc4\x85 nokautu. Po kovos Foreman pripa\xc5\xbeino, kad Ali pergudravo j\xc4\xaf ir pelnytai laim\xc4\x97jo. Ali po kovos emocingame interviu sak\xc4\x97 "a\xc5\xa1 \xc4\xafrod\xc5\xbeiau, kad Alachas yra Dievas. Nepaisant vis\xc5\xb3 prognozi\xc5\xb3 man \xc5\xa1i kova buvo lengvas pasivaik\xc5\xa1\xc4\x8diojimas. Jei tiki Alachu, tada niekas n\xc4\x97ra baisus, netgi George Foreman. Dabar visi nutilkite. D\xc4\x97mesio. Argi a\xc5\xa1 jums nesakiau, kad esu pats geriausias, kai nugal\xc4\x97jau Sonny Liston?! \xc5\xa0iandien jum sakau, kad a\xc5\xa1 vis dar esu pats geriausias! Daugiau niekada nesakykite, kad a\xc5\xa1 b\xc5\xabsiu nugal\xc4\x97tas iki kol man sukaks 50 m. Tada gal ir gal\xc4\x97site mane \xc4\xafveikti. A\xc5\xa1 ne\xc5\xa1okau ringe d\xc4\x97l prie\xc5\xbeasties. J\xc5\xabs negalite sakyti, kad mano kojos l\xc4\x97tos, j\xc5\xabs negalite sakyti, kad a\xc5\xa1 pavarg\xc4\x99s. Kai gyniausi prie ringo virvi\xc5\xb3 j\xc5\xabs man\xc4\x97te, kad man galas. Ta\xc4\x8diau a\xc5\xa1 noriu, kad visi boksininkai \xc5\xbeinot\xc5\xb3. \xc5\xa0i taktika yra nuostabus dalykas, nes priverti prie\xc5\xa1inink\xc4\x85 sm\xc5\xabgiuoti i\xc5\xa1 vis\xc5\xb3 j\xc4\x97g\xc5\xb3 ir \xc5\xbeinai, kad jie tau nepadaro \xc5\xbealos. A\xc5\xa1 sakiau, kad esu tikrasis \xc4\x8dempionas!"_NEWLINE_Ali sekantys prie\xc5\xa1ininkai buvo Chuck Wepner, Ron Lyle ir Joe Bugner. Ali kovoje prie\xc5\xa1 Wepner 9-ajame raunde patyr\xc4\x97 nokdaun\xc4\x85, ta\xc4\x8diau po to teig\xc4\x97, kad jis suklupo, nes u\xc5\xbemyn\xc4\x97 jam ant kojos. \xc5\xa0i kova paskatino Sylvester Stallone pastatyti film\xc4\x85 "Rocky". _NEWLINE_Ali susitare d\xc4\x97l 3-ios kovos su Joe Frazier Filipinuose, Manilos mieste. Kova, dar \xc5\xbeinoma "Trileris Maniloje" pavadinimu vyko 1975 m. spalio 1 d. pliekiant 38\xc2\xb0 kar\xc5\xa1\xc4\x8diui. Pirmuose raunduose Ali buvo aktyvus, daug jud\xc4\x97jo ringe, kovotojai apsikesdavo sm\xc5\xabgiais. Tolesniuose raunduose Ali pavargo ir prad\xc4\x97jo naudoti ta pa\xc4\x8di\xc4\x85 taktik\xc4\x85 kaip kovoje prie\xc5\xa1 George Foreman. Ali stengdavosi efektyviai kontraatakuoti, ta\xc4\x8diau did\xc5\xbei\xc4\x85j\xc4\x85 dal\xc4\xaf jis sugerdavo Frazier sm\xc5\xabgius. 12-ajame raunde pavargo ir Frazier. Ali pasinadojo proga ir per\xc4\x97m\xc4\x97 iniciatyv\xc4\x85 bei prakirto prie\xc5\xa1inikui ak\xc4\xaf. Frazier pablog\xc4\x97jus matomumui, Ali dominavo 13-ajame bei 14-ajame raunde. Nepaisant Frazier prie\xc5\xa1taravimo kova buvo sustabdyta jo trenerio Eddie Futch prie\xc5\xa1 prasidedant 15-ajam raundui. Abi boksininko akys buvo smarkiai i\xc5\xa1tinusios ir Frazier beveik nieko nemat\xc4\x97. Ali laim\xc4\x97jo techniniu nokautu.  _NEWLINE_Po kovos Ali teig\xc4\x97, kad tai buvo ar\xc4\x8diausias dalykas mirties. Jo paklaus\xc4\x97 ar \xc5\xbei\xc5\xabr\xc4\x97jo kovos \xc4\xafra\xc5\xa1\xc4\x85, o \xc5\xa1is atsak\xc4\x97 "kod\xc4\x97l a\xc5\xa1 tur\xc4\x97\xc4\x8diau gr\xc4\xaf\xc5\xbeti \xc4\xaf t\xc4\x85 pragar\xc4\x85?". Po kovos Ali prie\xc5\xa1inink\xc4\x85 pavadino pa\xc4\x8diu geriausiu vis\xc5\xb3 laik\xc5\xb3 boksininku, po jo.\n_START_SECTION_\nPaskutinieji karjeros metai\n_START_PARAGRAPH_\nPo kovos Filipinuose Ali nugalejo Jean-Pierre Coopman, Jimmy Young bei Richard Dunn. Japonijoje, Tokijuje, Ali dalyvavo parodomojoje kovoje prie\xc5\xa1 imtyninink\xc4\x85 Antonio Inoki. Daug kas mano, kad \xc5\xa1i kova buvo g\xc4\x97dingiausia per Ali karjer\xc4\x85. Po 15-ios raund\xc5\xb3 buvo paskelbtos lygiosios. \xc5\xa0i kova tur\xc4\x97jo li\xc5\xabdn\xc5\xb3 pas\xc4\x97kmi\xc5\xb3. \xc4\xae Ali kojas \xc4\xafsimet\xc4\x97 infekcija, o gydytojai, kad j\xc4\x85 pa\xc5\xa1alinti net galvojo apie amputacij\xc4\x85. 1976 m. rugs\xc4\x97j\xc4\xaf Ali 3-i\xc4\x85 kart\xc4\x85 kovojo prie\xc5\xa1 Ken Norton, kuri\xc4\x85 abejotinu teis\xc4\x97j\xc5\xb3 sprendimu laim\xc4\x97jo Ali.'